19/04/2021 | Administración LocalMunicipal
Arzúa
Bolsa de emprego para o nomeamento de funcionarios/ as interinos/as normalizador lingüístico

ANUNCIO CONVOCATORIA E BASES PARA A CREACIÓN DUNHA BOLSA DE EMPREGO PARA O NOMEAMENTO DE FUNCIONARIOS/ AS INTERINOS/AS ESCALA ADMINISTRACIÓN ESPECIAL, SUBESCALA TÉCNICA CLASE TÉCNICO AUXILIAR, POLO PROCEDEMENTO DE CONCURSO OPOSICIÓN LIBRE Por acordo da Xunta de Goberno Local de data 12 de abril de 2021, aprobaronse a seguinte convocatoria e bases: BASES REGULADORAS PARA A CREACIÓN DUNHA BOLSA DE EMPREGO PARA O NOMEAMENTO DE FUNCIONARIOS/ AS INTERINOS/AS NORMALIZADOR LINGÜÍSTICO (Escala de Administración EspecIal, Subescala Técnica, clase Técnicos superior grupo de clasificación A1) 1.º.–Obxecto da convocatoria. É obxecto da presente convocatoria a creación dunha bolsa de emprego para proceder á provisión temporal de prazas mediante o nomeamento de funcionarios interinos da Escala de Administración Especial subescala Técnica clase Técnico superior, polos motivos sinalados no artigo 10.1a) c) do Real Decreto Lexislativo 5/2015, do 30 de outubro, polo que se aproba o Texto Refundido do estatuto básico do empregado público e artigo 23.2 a) c) da lei 2/2015 do emprego público de Galicia. A/s persoa/s seleccionadas para formar parte na bolsa poderán ser chamadas a través desta bolsa para prestar servizo como Normalizador lingüístico no Concello de Arzúa.2.º.–Funcións da praza e retribucións. a) Denominación da praza: Normalizador/a Lingüístico/a. b) Escala referida aos postos de funcionario: Escala de administración Especial, Subescala Técnica clase: técnico superior. c) Grupo de clasificación: A1 de persoal funcionario. d) Tipo de relación xurídica: persoal funcionario interino. Funcións (BOP 219 DE 22/12/2020). Funcións xerais internas: – Asesorar a administración en todo o relacionado coa política lingüística na procura do incremento do uso e prestixio da lingua galega. – Velar polo cumprimento da lexislación en materia lingüística por parte da institución e, polo tanto, velar para que se lle garantan os dereitos lingüísticos á cidadanía. – Informar sobre a conveniencia, oportunidade, método, etc., de incorporar accións con obxectivos normalizadores en programas ou accións do Concello de índole diversa, e colaborar na súa especificación, deseño e materialización. – Emitir informes sobre a oportunidade, conveniencia, etc., de accións do Concello con respecto ao fomento do uso e prestixio da lingua galega. – Colaborar coa administración para determinar os perfís lingüísticos necesarios en cada un dos postos de traballo e colaborar nas probas e procesos selectivos para que se avalíen convenientemente os coñecementos lingüísticos por parte das persoas aspirantes. Funcións de dinamización lingüística: – Fomentar o uso do galego no conxunto da sociedade. – Planificar, xestionar, executar e avaliar accións a prol da lingua galega no ámbito de influencia da entidade. – Propoñer programas dinamizadores e accións concretas que conciencien a sociedade respecto ao uso e prestixio da lingua galega, e a impliquen no proceso normalizador. – Fomentar o uso do galego no ámbito socioeconómico e, en xeral, en todos os sectores de importancia para a súa repercusión social. – Promover e coordinar redes de traballo para o fomento do uso do galego no ámbito asociativo, educativo, empresarial, etc., do termo municipal. – Planificar e propoñer programas dinamizadores e actividades concretas que conciencien a sociedade respecto ao uso da lingua galega. Funcións de formación (socio) lingüística: – Planificar, xestionar, coordinar e difundir a realización de cursos de lingua galega, xerais e específicos, para a poboación en xeral ou para sectores concretos. – Difundir entre a cidadanía materiais que contribúan á tarefa de promover a extensión do uso do galego: dereitos lingüísticos, lexislación, recursos lingüísticos. – Colaborar no deseño de programas de formación non-lingüística para garantir a presenza do galego e de contidos favorables á mellora de actitudes lingüísticas. Funcións de asesoramento lingüístico interno: – Mellorar a calidade lingüística e comunicativa da administración. – Normalizar a imaxe lingüística e fixar criterios lingüísticos para a organización. – Resolver dúbidas lingüísticas. – Elaborar e recomendar materiais específicos, atendendo as necesidades dos departamentos. Funcións de coordinación e apoio entre a Deputación e os concellos: – Apoiar e difundir as accións dinamizadoras desenvolvidas pola Deputación da Coruña. – Coordinarse coa Deputación e outros concellos para planificar e executar accións de normalización conxuntas. – Participar nas xuntanzas e encontros de traballo e coordinación que a Deputación convoque e nos grupos de traballo que se creen para a planificación de accións normalizadoras conxuntas No caso de que o chamamento se leve a cabo a fin de executar programas de carácter temporal as funcións serán as que se deriven no seu caso de ditos programas desenvolverá ás funcións que e tarefas que se concreten na resolución de chamamento. Os contratados/as percibirán (cunha equiparación a retribucións básicas e complementarias dos funcionarios, da valoración do persoal de normalización lingüística da Xunta de Galicia ver Convenio de persoal laboral) as retribucións correspondentes (que serán actualizadas e determinadas para cada contratación respetando: Retribucións básicas: A1 Complemento destino: 20 Complemento específico: 102,47 (mensual) 3.–Tipo e duración da provisión. O/a funcionario/a interino/a será nomeado/a para a cobertura motivada (programa,.) e o seu cese producirase no momento en que desaparezan as causas que xustificaron o seu nomeamento, sen prexuízo do previsto no art.63 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público (TREBEP). 4.–Sistema selectivo. Segundo o artigo 10.2 do TREBEP a selección de funcionarios interinos realizarase mediante procedementos áxiles que respectarán en todo caso os principios de igualdade, mérito, capacidade e publicidade. A selección dos candidatos/as mais idóneos/as realizarase a través do procedemento de selección de concurso oposición libre, realizándose a fase de oposición consonte co sinalado no TREBEP, na Lei 2/2015, do 29 de abril, de emprego público de Galicia; na Lei 7/1985, do 2 de abril, reguladora das bases de réxime local; no Real Decreto 896/1991, do 7 de xuño polo que se establecen as regras básicas e os programas mínimos ós que debe axustarse o procedemento de selección dos funcionarios da Administración Local.5.–Requisitos dos aspirantes. Serán requisitos mínimos dos aspirantes ao proceso selectivo, en aplicación do artigo 56 do TREBEP: a) Ser español ou nacional dun Estado membro da Unión Europea ou de calquera daqueles Estados ós que en virtude de tratados internacionais celebrados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente, ademais, consonte co disposto no artigo 57 do Real Decreto Legislativo 5/2015, do 30 de outubro, polo que se aproba o Texto refundido da Lei do Estatuto Básico do empregado público R el que se aprueba el texto refundido de la Ley del Estatuto Básico del Empleado Público, tamén poderán acceder á praza os estranxeiros que reúnan a condición de cónxuxes de españois ou de nacionais doutros estados membros da Unión Europea, sempre que non estean separados de dereito, e os seus descendentes e os do seu cónxuxe – sempre que non estean separados de dereito – menores de 21 anos ou maiores que vivan ás súas expensas. b) Ter cumprido a lo menos 16 anos de idade. c) Estar en posesión ou en condición de obtela na data de terminación do prazo de presentación de instancias da/s seguinte/s titualción/s alternativamente: – Licenciatura en Filoloxía Galego Portuguesa ou equivalente – Licenciatura en Filoloxía Galega ou equivalente – Licenciatura en Filoloxía Hispánica (Subsección Galego-Portugúes) ou equivalente. – Grao en Lingua Galega ou equivalente. – Titulado en calquera outra licenciatura /grao sempre que dispoña de Celga 5. Ao ter que estar en posesión dunha titulación especializada no idioma galego os aspirantes estarán exentos de presentar o Celga, en caso contrario de tratarse duha titulación non específica debe acreditarse estar en posesión do Celga 5. d) Non padecer enfermidades nin eiva física que lle incapacite para o desenvolvemento das correspondentes funcións propias do posto de traballo. e) Non atoparse separado mediante expediente disciplinario do servizo de calquera das administracións públicas e dos órganos constitucionais ou estatutarios das Administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionario ou para exercer funcións semellantes ás que desenvolvían no caso de persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Posuír a capacidade funcional para o desenvolvemento das tarefas habituais da praza á que se aspira, sen que se padeza enfermidade ou limitación física ou psíquica incompatibles coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. Os requisitos para concorrer están referidos ao último día de presentación de instancias, os interesados que asinen a instancia de participación deberán reunir os requisitos da presente convocatoria, do contrario quedarán automaticamente eliminados, unha vez comprobada a documentación na fase de acreditación desta.6.–Presentación de solicitudes.1. Para tomar parte na selección as persoas interesadas deberán solicitar, no prazo e lugares sinalados no punto 5 desta base 6.ª, a súa participación mediante da instancia que se recolle no Anexo II destas Bases, dirixida ao Sr. alcalde- presidente do Concello de Arzúa.2. Xunto coa solicitude débense achegar documentos xustificativos de cumprir os requisitos de participación e méritos que se aporten para valoración na fase de concurso. A instancia debe ir acompañada dos seguintes documentos: a) Fotocopia do D. N. I ou documento equivalente b) Titulación como requisito de participación e no seu caso Celga 5.3. A documentación a que se refiren os apartados anteriores poderá ser presentada en copia simple do orixinal. Non obstante conforme establece o artigo 28 da Lei 39/2015, do 1 de outubro, do Procedemento Administrativo Común, o Concello de Arzúa cando considere que existe dúbidas derivadas da calidade da copia, poderá solicitar o cotexo das copias aportadas polo interesado, para o que poderá requirir a exhibición do documento ou da información orixinal. En todo caso os interesados responsabilizaranse da veracidade dos documentos que presenten, reservándose este Concello a facultade de exercer as medidas de esixencia de responsabilidade oportunas no caso de falsidade na documentación achegada.4. Os aspirantes con discapacidade poderán solicitar as necesidades específicas de adaptación e axuste de tempo e medios que considere oportunas para participar nas probas selectivas en condicións de igualdade. Para iso farán constar na solicitude o seu tipo de discapacidade e as posibles adaptacións que precisen para participar nas probas selectivas.5. O prazo para a presentación de instancias, no rexistro xeral do Concello de Arzúa (rúa Santiado n.º 2 CP 15810 Arzúa A Coruña), ou de xeito telemático na Sede Electrónica do Concello de Arzúa (https://sede.concellodearzua.com/) ou por calquera dos procedementos que prevé o artigo 16 da Lei 39/2015, do 1 de outubro de 2015, do Procedemento Administrativo Común das Administracións Públicas, será de DEZ (10) DÍAS NATURAIS, contados desde o seguinte ao de publicación do anuncio da convocatoria no Boletín Oficial da Provincia. Se o derradeiro día fose inhábil o prazo rematará ao seguinte día hábil. No caso de que se remita a documentación por correo postal ou mediante presentación no rexistro doutra Administración que careza de Sistema de Intercambio de Rexistros (SIR) deberá facelo constar mediante a remisión por fax ao Concello de Arzúa (Fax:981500914) da instancia presentada conforme ao modelo do Anexo II das presentes bases onde conste o selo coa data de presentación que deberá ser recibido antes da finalización do prazo para presentación de instancias.7.–Publicidade. As bases do presente proceso selectivo publicaranse integramente no taboleiro electrónico de anuncios do Concello (https://sede.concellodearzua.com/opencms/es/informacion/), así coma no Boletín Oficial da Provincia de A Coruña e igualmente facilitarase unha copia destas na Oficina do Rexistro Xeral do Concello a todos/as aqueles que o soliciten. Publicarase un anuncio da convocatoria do proceso selectivo no Boletín Oficial da Provincia de A Coruña e no taboleiro de anuncios do Concello. A dita convocatoria poderá ser simultánea á aprobación das bases de selección. Os resultados das probas, as convocatorias de exames, citacións e emprazamentos aos aspirantes, así coma calquera actuación do tribunal cualificador levaranse a cabo unicamente a través do taboleiro electrónico de anuncios do Concello (https://sede.concellodearzua.com/opencms/es/informacion/), medio exclusivo de notificación aos interesados de conformidade co previsto no artigo 45.1. b) da lei 39/2015 de procedemento administrativo común das Administracións Públicas, salvo que estas bases dispoñan expresamente o contrario, non obstante o Concello se o estima oportuno poderá utilizar ademais outros medios de publicación ou comunicación.8.–Admisión de aspirantes. Logo de rematar o prazo de presentación de instancias a Alcaldía ditará Resolución no prazo máximo dun mes, contendo: 1. A lista provisional de aspirantes admitidos e excluídos con expresión dos motivos da exclusión.2. A designación do tribunal cualificador.3. Lugar e data da realización da primeira proba. Dita resolución publicarase no taboleiro de anuncios do Concello (https://sede.concellodearzua.com/opencms/es/informacion/). A citada resolución procederá a conceder un prazo de 5 días naturais para que os interesados que o consideren oportuno proceda a subsanar as deficiencias ou presentar as alegacións que estimen oportunas contra a citada lista provisional de admitidos. No caso de que no citado prazo non se presentasen reclamacións contra a lista provisional, ou non houbera ningún aspirante excluído, entenderase como definitiva. O feito de figurara na relación de persoas admitidas no prexuzga que se lles recoñeza as persoas aspirantes a posesión dos requisitos esixidos para participar no proceso selectivo. Cando da documentación que deben presentar tras superar o proceso selectivo no seu caso para unha contratación se desprenda que non poseen requisitos as persoas aspirantes decaerán en todos os dereitos derivados da súa participacion. En todo caso deberá mediar como mínimo un prazo de 48 horas entre a publicación da resolución na que se fixe o lugar e data de realización da primeira proba e a realización da mesma. No caso de que se presentasen alegacións ou subsanacións contra a resolución de aprobación da lista provisional, procederase a ditar nova resolución que aprobe a lista definitiva, que será publicada igualmente no taboleiro de anuncios municipal. (https://sede.concellodearzua.com/opencms/es/informacion/). 9.–Tribunal calificador. Consonte cos artigos 55 e 60 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público (TREBEP), co Real Decreto 896/1991, polo que se establece as regras básicas e os programas mínimos aos que teñen que axustarse os procedementos de selección dos funcionarios na administración local e co artigo 11 do Regulamento xeral de ingreso do persoal ao servizo da Administración Xeral do Estado aprobado por Real Decreto 364/1995, o tribunal terá unha composición mínima de cinco membros e contará cos seguintes membros:  Presidente: un funcionario pertencente ao grupo de clasificación profesional de titulación igual ou superior á esixida para o acceso á praza convocada ou quen legalmente a substitúa.  Secretario/a: o da Corporación ou quen legalmente a substitúa.  Tres funcionarios de carreira e ou empregados públicos pertencentes ao grupo de clasificación profesional de titulación igual ou superior ou esixido para o acceso á praza convocada ou quen legalmente os substitúa. Os integrantes do tribunal deberán absterse de formar parte deste, cando concorran as circunstancias previstas no artigo 23 da Lei 40/2015, do 1 de outubro, de Réxime Xurídico do Sector Público, notificándoo á autoridade convocante, ou cando tiveran realizado tarefas de preparación a probas selectivas semellantes á aquí convocada nos cinco anos anteriores á publicación desta convocatoria. Os aspirantes, igualmente, poderán recusar aos membros do Tribunal de acordo co artigo 24 da mencionada Lei. Para a válida constitución do tribunal terán que estar presentes o presidente e secretario ou persoas que legalmente as substitúan e dous dos vogais. De conformidade co previsto no artigo 17 da Lei 40/2015, do 1 de outubro, de Réxime Xurídico do Sector Público o tribunal poderase constituír, convocar, celebrar as súas sesións, adoptar acordos ou remitir actas tanto de forma presencial como a distancia. Nas sesións que celebre o tribunal a distancia os seus membros poderán atoparse en distintos lugares sempre e cando se asegure por medios electrónicos, considerándose tamén tales os telefónicos e audiovisuais, a identidade dos membros ou persoas que as suplan legalmente, o contido das súas manifestacións, o momento nas que estas se produzan, así como a interactividade e intercomunicación en tempo real entre eles e a dispoñibilidade dos medios durante a sesión. O tribunal de selección poderá, se o considera oportuno, valerse de especialistas sobre unha determinada materia que actuarán con voz pero sen voto e os que poderán emitir cantos informes ou ditames lles solicite o tribunal, non sendo tales informes de carácter vinculante.10.–Procedemento de selección. FASE DE OPOSICIÓN A oposición constará de dous exercicios realizados en lingua galega, eliminatorios cada un deles, de modo que non poderán pasar ao seguinte exercicio os aspirantes que non alcanzaran a cualificación mínima establecida para cada un deles ou calificación de apto/a. Os exercicios, probas practicaranse nun chamamento único, sendo excluído do proceso selectivo quen non compareza, calquera que sexa a causa, salvo previsión normativa específica de rango superior. Os aspirantes deberán acreditar a súa personalidade coa exhibición do documento nacional de identidade ou pasaporte. O tribunal publicará os sucesivos anuncios de celebración dos seguintes exercicios no Taboleiro electrónico de edictos do Concello. As probas selectivas que deberán superar as persoas aspirantes á praza á que se refiren estas bases son as seguintes de carácter obrigatorio e eliminatorio e realizaranse en unidade de acto, con independencia de que si non se obtén a puntuación mínima no primeiro exercicio non se procederá á corrección do segundo: PRIMEIRO EXERCICIO, teórico: consistirá en contestar durante un período máximo de 30 minutos un cuestionario formulado polo Tribunal inmediatamente antes do seu comezo e baseado no temario completo (parte xeral Anexo I destas bases). Estará composto por vinte preguntas con catro respostas alternativas, sendo só unha delas correcta. Cada resposta correcta puntuará 1 punto, as respostas deixadas en branco non puntuarán e cada pregunta incorrecta restará 0,5 puntos. A cualificación máxima é de 20 puntos. SEGUNDO EXERCICIO, práctico: realización dun suposto práctico relacionado coas materias específicas do temario determinado polo Tribunal con texto para traducir e preguntas prácticas no que se valorarán coñecementos prácticos, concreción, motivación. En función da maior ou menor complexidade do exercicio, o Tribunal determinará antes do seu inicio o tempo máximo para a súa realización, con carácter xeral para todos os aspirantes. Puntuación máxima 30 puntos. – Nos exercicios obrigatorios e eliminatorios e deberá acadarse unha puntuación mínima da metade da puntuación total asignada nestas bases a cada un deles para a súa superación. – Se o Órgano de selección, de oficio ou en base as reclamacións, que os aspirantes poidan presentar rematado o exame e durante o seguinte día hábil á publicación das cualificacións dos exercicios, anulase algunha/s das preguntas incluídas nun exercicio, anunciarao publicamente no taboleiro de Anuncios do Concello.2. Puntuación total. A cualificación final de cada aspirante será a resultante da suma das cualificacións de cada un dos exercicios obrigatorios e eliminatorios. Desenvolvemento dos exercicios: A orde de actuación (entrada realización das probas) será por orden alfabético e se iniciará por aqueles cuxo primer apelido comence pola letra Y de conformidade có establecido na Resolución do DOG n.º 24, do 5/2/2021. Resolución do 29 de xaneiro de 2021 que fai público o resultado do sorteo o que se refire o Regulamento de selección de persoal da CCAA de Galicia. As persoas aspirantes deberán presentarse a cada exercicio provistas de NIF, NIE, pasaporte, permiso de condución ou outro documento irrefutable que a xuízo do tribunal acredite a súa identidade. Os exercicios realizaranse a porta cerrada sen outra asistencia que a das acodes aspirantes, os membros do tribunal e as persoas designadas como colaboradoras. En calquera momento os aspirantes poderán ser requiridas polo tribunal coa finalidade de acreditar a súa identidade. O chamamento para cada exercicio será único, de maneira que as aqueles aspirantes que non comparezan serán excluídos. No entanto, as mulleres embarazadas que prevexan a coincidencia do parto coas datas de realización de calquera dos exercicios polas circunstancias derivadas do seu avanzado estado de xestación, ou eventualmente nos primeiros días do puerperio, poderán poñelo en coñecemento do tribunal, achegando a comunicación o correspondente informe médico oficial. A comunicación deberá realizarse dentro do corenta e oito (48) horas seguintes ao anuncio da data do exame e implicará o consentimento da interesada para permitir o acceso do tribunal ou do órgano convocante aos datos médicos necesarios relacionados coa súa situación. O tribunal acordará se procede ou non realizar a proba nun lugar alternativo, aprazala ou adoptar ambas as medidas conxuntamente. Contra tal acordo non caberá recurso, sen prexuízo de que as razóns da impugnación inclúanse en calquera outro recurso admisible de acordo con as regras xerais do proceso selectivo. O anuncio de realización dos exercicios publicarase na sede electrónica municipal taboleiro de anuncios con corenta e oito (48) horas, polo menos, de anticipación á sinalada para o seu inicio. Si o tribunal, de oficio, ou con base nas reclamacións que os aspirantes poden presentar no tres (3) días hábiles seguintes á realización do exercicio, anulase algunha ou algunhas das súas preguntas ou modificase o modelo de corrección de respostas, publicarao na sede electrónica taboleiro de anuncios. As puntuacións obtidas por os aspirantes publicaranse neste taboleiro de anuncios dá sede electrónica municipal. Concederase un prazo de dez (10) días hábiles para os efectos de alegacións, que se contarán desde o día seguinte ao da publicación no taboleiro de anuncios do acordo da Tribunal que fai públicas as puntuacións do correspondente exercicio. En calquera momento do proceso selectivo, si o tribunal tivese coñecemento ou dúbidas fundadas de que algun aspirante non cumpre algún dos requisitos esixidos nesta convocatoria, comunicarallo ao Secretario/a para que se requiran os documentos acreditativos do seu cumprimento. No caso de que o aspirante non acredite o cumprimento dos requisitos, quedará excluída do proceso selectivo. Para respectar os principios de publicidade, transparencia, obxectividade e seguridade xurídica que deben rexer no acceso ao emprego público, o tribunal establecerá e informará a os aspirantes, con anterioridade á realización dos exercicios, dos criterios de corrección, valoración e superación que non estean expresamente establecidos nas bases desta convocatoria. No caso de que o tribunal acorde parámetros para a cualificación do exercicio en desenvolvemento dos criterios de valoración previstos nesta convocatoria, aqueles difundiranse con anterioridade á realización do exercicio. Cualificación final A cualificación definitiva será o resultado da suma das puntuacións outorgadas polo tribunal en cada proba. No suposto de empate nas puntuacións de dúas ou máis aspirantes, acudirase por orde aos seguintes criterios ata que se resolva: – Puntuación obtida no primeiro exercicio da fase de oposición. – Puntuación outorgada no segundo exercicio. – En último lugar, o empate dirimirase por sorteo entre as persoas implicadas.11.–Lista de aprobados. Finalizado o proceso selectivo o tribunal fará públicas no taboleiro electrónico de edictos do Concello, a relación definitiva dos aspirantes aprobados pola orde da puntuación obtida. Esta relación presentarase ao Sr. alcalde a fin de que este proceda a aprobar a bolsa de emprego que funcionará coas características que se sinalan na base seguinte.12.–Creación da bolsa de emprego. Crearase unha bolsa de emprego formada pola lista de aspirantes que superen a oposición e tendo en conta puntuación final có concurso, ordenados de maior a menor puntuación, incluíndose no primeiro posto aquel que obtivera a maior puntuación. É condición inescusable para a pertenza á devandita bolsa o mantemento durante a vixencia desta dos requisitos relacionados na base 5.ª das presentes bases. Os que formen parte da mesma poderán ser chamados (sempre respectando a orde da lista), para ser contratados para os casos previstos nestas bases. Unha vez detectada a situación de necesidade (tendo en conta o disposto no artigo 19.4 da Lei 11/2020 de 30 de decembro de Orzamentos Xerais do Estado para o 2021 e acreditada a existencia de crédito orzamentario, a Alcaldía procederá ao chamamento sucesivo dos aspirantes por orde de lista, debendo os interesados manifestar o seu interese por escrito no prazo máximo improrrogable de dous días hábiles dende a notificación da oferta por parte do Concello de Arzúa, transcorrido o cal entenderase que renuncia e pasarase ao chamamento do seguinte da lista. A notificación practicarase exclusivamente mediante a publicación da oferta no taboleiro electrónico de anuncios do Concello de Arzúa, sen prexuízo de que se intente proceder a contactar co interesado por vía telefónica polo menos dúas veces en horas distintas en horario de mañá, do cal quedará a debida constancia no expediente mediante informe emitido polo empregado municipal que realice os intentos. No caso de manifestar o seleccionado o seu interese, deberá presentar a seguinte documentación: O aspirante proposto, achegará no prazo máximo de 5 días naturais, contados a partir de manifestar a súa aceptación ao chamamento, os documentos seguintes: 1.º.–Orixinal ou copia auténtica do título académico esixido na base 5.ª ou no seu defecto, o xustificante de ter aboado os dereitos para súa expedición e tamén orixinal ou copia auténtica Celga 5.2.º.–Celga 5 no seu caso así como dos outros méritos alegados.3.º.–Declaración xurada de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente, nin ter sido sometido a sanción disciplinaria ou equivalente que impida no seu Estado, o acceso ó emprego público.4.º.–Declaración xurada de non atoparse incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión. Tamén aportará certificado médico de que non padece enfermidade ou defecto físico nin psíquico que impida o desempeño das correspondentes funcións. Os aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo da compatibilidade do desenvolvemento das tarefas e funcións correspondentes. A non presentación dentro do prazo fixado da documentación esixida nesta Base e agás nos casos de forza maior, ou cando do exame da mesma dedúzase que carecen dalgún dos requisitos esixidos, suporá que o aspirante non poderá ser nomeado funcionario interino e quedarán anuladas as actuacións, sen prexuízo da responsabilidade en que houberan incorrido por falsidade na solicitude de participación. Neste caso procederá a requirírselle a documentación ao aspirante que tivera quedado na seguinte posición concedéndolle idéntico prazo para que proceda a presentala. Cando un dos aspirantes incluídos na lista fose chamado para ocupar un posto, ao rematar o período de prestación de servizos recuperará o seu lugar inicial na mesma de xeito que poderá ser chamado novamente para outra interinidade. A renuncia, ou a non presentación da aceptación da oferta e da documentación esixida en prazo implicará que o aspirante pasará ao derradeiro lugar da lista. Os integrantes da bolsa poderán en calquera momento comunicar a renuncia definitiva á integración nesta, mediante solicitude por escrito que terá que ir dirixida ao alcalde-presidente da Corporación. En todo caso, de existir, terán preferencia sobre a presente bolsa os integrantes doutras bolsas de emprego para postos de normalización lingüística creadas polo Concello con anterioridade á presente e que estiveran aínda vixentes. A duración desta bolsa de emprego terá unha validez de 3 anos, prorrogables por 12 meses mais, contados dende a aprobación da bolsa por decreto do alcalde, ou no seu defecto, ata que todos os interesados que figuren nela non manifesten interese nunha oferta de traballo concreto ou presenten a súa renuncia. No caso de que existiran varias vacantes simultáneas que deban ser cubertas coa presente bolsa de emprego a orde de provisión se realizará por orde de lista, de tal xeito que ao primeiro clasificado se lle dará a escoller entre as diferentes prazas vacantes para que este elixa a que desexe cubrir e así sucesivamente pola orde que ocupasen os aspirantes na bolsa de emprego ata cubrir a totalidade de vacantes.13.–Nomeamento e toma de posesión. Realizado o chamamento e presentada a documentación polo interesado o Sr. alcalde efectuará o nomeamento, a favor do candidato proposto, como funcionario interino. O nomeamento deberá ser notificado ao interesado, o cal deberá tomar posesión dentro do prazo máximo de tres días hábiles, contado desde a data de notificación, tendo en conta que dito nomeamento realizarase con carácter de interinidade vinculado á circunstancia que deu lugar á súa selección. O cese do funcionario interino seleccionado producirase pola causas indicadas nas presentes bases mediante a sinatura da correspondente acta de cese. A resolución de nomeamento deberá igualmente ser publicada no taboleiro do Concello co réxime de recursos que proceda.14.–Recursos. Contra a resolución de alcaldía que aprobe as presentes bases, que pon fin á vía administrativa, poderase interpoñer un recurso contencioso-administrativo ante os Xulgados do Contencioso Administrativo, no prazo de dous (2) meses contados dende o día seguinte ao da publicación do anuncio do proceso selectivo no Boletín Oficial da Provincia da Coruña, segundo o art.46.1 da Lei 29/1998, do 13 de xullo, da xurisdición contencioso-administrativa. Así mesmo poderase interpoñer un recurso potestativo de reposición ante o alcalde-presidente, no prazo dun (1) mes contado a partir do día seguinte ao da publicación do anuncio do proceso selectivo no Boletín Oficial da Provincia da Coruña (artigos 123 e 124 da Lei 39/2015, do 1 de outubro, de Procedemento Administrativo Común das Administracións Públicas). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 123.2 da Lei 39/2015, do 1 de outubro, de Procedemento Administrativo Común das Administracións Públicas). Transcorrido o prazo de un (1) mes desde a interposición do recurso de reposición sen que se teña recibido notificación da resolución do mesmo este se poderá entender desestimado conforme ao previsto no artigo 24.1 da Lei 39/2015, do 1 de outubro, do Procedemento Administrativo Común das Administracións Públicas. Contra os acordos, actas e valoracións realizadas polo Tribunal de Selección caberá a posibilidade de interpoñer recurso de alzada no prazo de un (1) mes a contar desde a publicación ou notificación do acordo, de conformidade co previsto nos artigos 121 e 122 da Lei 39/2015, do 1 de outubro, do Procedemento Administrativo Común das Administracións Públicas, ante a Alcaldía-Presidencia da Corporación. O prazo máximo para ditar e notificar a resolución do recurso de alzada será de tres (3) meses, transcorrido este prazo sen que recaia resolución, se poderá entender desestimado o recurso conforme o previsto no artigo 122.2 da Lei 39/2015, do 1 de outubro, do Procedemento Administrativo Común das Administracións Públicas.15.–Normativa de aplicación. En todo o non previsto nas presentes bases estarase ao disposto na Lei 7/1985, do 2 de abril, Reguladora de Bases de Réxime Local; Real Decreto Lexislativo 781/1986, do 18 de abril, polo que se aproba o texto refundido das disposicións vixentes en materia de réxime local, Lei 5/1997, do 22 de xullo, de Administración Local de Galicia; Lei 39/2015, do 1 de outubro, do Procedemento Administrativo Común das Administracións Públicas, Lei 40/2015, do 1 de outubro, do Réxime Xurídico do Sector Público, e Lei 2/2015, do 29 de abril, de emprego público de Galicia, así como a restante normativa de desenvolvemento da lexislación indicada.16.–Protección de datos de carácter persoal. De acordo co establecido pola normativa vixente en materia de protección de datos, informámoslle a aqueles aspirantes que presenten a súa solicitude para participar no presente procedemento de selección de que o Responsable de Tratamento dos seus datos persoais é CONCELLO DE ARZÚA. Os datos serán utilizados para prestarlle o servizo solicitado e a xestión administrativa derivada da prestación do servizo. Os datos non se cederán a terceiros, salvo por obriga legal. Os aspirantes terán dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos en calquera momento. ANEXO I PARTE XERAL 1. A Constitución Española de 1978: Estrutura e contido. A reforma constitucional. A Coroa. Sucesión. O Rei: as súas funcións. Dereitos fundamentais e liberdades públicas.2. A Unión Europea. Natureza, principios, obxectivos e fins. Nacemento e fases da súa evolución. Os tratados orixinarios e de modificación. O dereito derivado. A Directiva. O Regulamento.3. As Cortes Xerais. As funcións das Cortes. O funcionamento das Cortes.4. O Goberno e a Administración. O Goberno: composición e funcións. Relacións entre o Goberno e as Cortes Xerais.5. O Poder Xudicial. O Consello Xeral do Poder Xudicial.6. O Tribunal Constitucional. Organización e funcións. Recursos e procesos ante o Tribunal Constitucional.7. A Comunidade Autónoma Galega. O Estatuto de Autonomía.8. O Parlamento de Galicia. Administración autonómica de Galicia. Organización e estrutura básica.9. O procedemento administrativo común. Principios. Estrutura. Fases do procedemento.10. Recursos administrativos: principios xerais. Actos susceptibles de recurso administrativo. Regras xerais de tramitación dos recursos administrativos.11. Clases de recursos. As reclamacións administrativas previas ao exercicio de accións civís e laborais. Procedementos substitutivos dos recursos administrativos: A Conciliación, Mediación e Arbitraxe.12. Procedemento administrativo sancionador.13. A responsabilidade patrimonial da Administración pública. Especial referencia á Administración local.14. O réxime local español. Principios constitucionais. As entidades locais: a provincia e outras entidades locais. Lexislación estatal e autonómica de réxime local.15. O municipio: concepto e elementos. O termo municipal: o problema da planta municipal. Alteración de termos municipais. Lexislación básica e autonómica. A poboación municipal. O padrón de habitantes. O estatuto dos veciños. Dereitos dos estranxeiros 16. Organización municipal. Órganos necesarios. O alcalde: competencias e estatuto persoal e delegación de competencias. Os tenentes de alcalde. O Pleno do Concello: composición e funcións. A Xunta de Goberno Local.17. Órganos complementarios: comisións informativas e outros órganos.18. Réxime de sesións e acordos dos órganos de goberno local. Impugnación de actos e acordos locais e exercicio de accións.19. Actas, certificacións, comunicacións, notificacións e publicación dos acordos. O rexistro de documentos.20. As competencias municipais: sistema de determinación. Competencias propias e delegadas. Os servizos mínimos. A reserva de servizos.21. A Provincia. Organización e competencias.22. As facendas locais. Recursos das facendas locais. Especial referencia ós recursos do municipio.23. O orzamento das entidades locais. Contido e aprobación. Control e fiscalización do gasto público.24. A lexislación lingüística.25. Panorámica histórica de Galicia e a lingua galega.26. Os compoñentes prerromanos da lingua galega.27. O superestrato xermánico e árabe da lingua galega.28. A lingua na Idade Media. Os primeiros textos.29. O galego lingua da cultura.30. A situación lingüística de Galicia durante os séculos XVI, XVII e XVIII.31. Séculos XIX e XX. Cultivo, defensa e reivindicación do idioma galego-portuguesa. Os estudos de lingüística galega antes de 1995.32. Os estudos de lingüística galega despois de 1965.33. Situación sociolingüística de Galicia. Coñecementos, usos e actitudes.34. A planificación 35. Dinamización.36. A experiencia normalizadora na Administración.37. O xénero.38. O número.39. A acentuación.40. A comparación.41. O pronome persoal.42. O demostrativo.43. O artigo.44. Os pronomes indefinidos, exclamativos e interrogativos.45. O substantivo.46. O adxectivo.47. O verbo. As perífrases verbais.48. O adverbio.49. O relativo.50. Os cuantificadores e identificadores.51. Os numerais.52. O posesivo.53. Os sufixos e terminacións.54. A literatura galega. Historia. Períodos.55. Institucións, Organismos e Organizacións sociais galegas relacionadas coa normalización lingüística.56. O ensino non regulado da lingua galega. A súa situación actual.57. Os Celga.58. A formación estándar. Desviacións da norma.59. A norma: procesos de fixación.60. Os servizos de normalización lingüística. Definición.61. Funcións e tarefas dos servizos de normalización lingüística 62. O status do técnico en normalización lingüística.63. A linguaxe administrativa. Concepto e características.64. A linguaxe administrativa. A abreviación.65. Aspectos morfosintácticos da linguaxe administrativa 66. Aspectos ortográficos da linguaxe administrativa.67. Os signos gráficos e a puntuación.68. As Abreviacións.69. Aspectos léxico-semánticos da linguaxe administrativa. Termos patrimoniais, cultismos e semicultismos. Préstamos. A formación das palabras.70. A linguaxe administrativa. Breve historia do galego administrativo. A linguaxe administrativa. O modelo castelán. A superación do modelo castelán. A linguaxe administrativa. Aspectos ortográficos. As maiúsculas e minúsculas.71. A linguaxe administrativa. Formas verbais e oracionais.72. A linguaxe administrativa. A frase. As fórmulas.73. A linguaxe admin istrativa. Os aspectos da redacción administrativa.74. A linguaxe administrativa. O uso non sexista.75. A linguaxe administrativa. Os aspectos morfosintácticos.76. A linguaxe administrativa. Os préstamos léxico-semánticos.77. A linguaxe administrativa. As interferencias semánticas.78. As políticas lingüísticas na Administración local de Galicia. O galego como lingua oficial da Administración Local galega.79. O status legal dos servizos de normalización lingüística.80. Perspectiva histórica da normalización lingüística desenvolvida en Galicia.81. Bilingüismo e diglosia. Análise dos aspectos sociolingüísticos e psicosociais que configuran a situación actual do idioma.82. Dialectoloxía: principais fenómenos lingüísticos que caracterizan as variedades dialectais do galego.83. Variedades sociais e de uso: niveis e rexistros da lingua: estándar, coloquial, culto e científicotécnico.84. A situación actual do idioma galego. A lexislación que regula o uso das linguas oficiais de Galiza.85. A realidade lingüística de Galiza: o idioma galego no mapa lingüístico español.86. O feito plurilingüe e pluricultural do mundo.87. Lei Orgánica 3/2007, do 22 de marzo, para a igualdade efectiva de mulleres e homes e o turismo.88. O Real decreto lexislativo 1/2013, do 29 de novembro, polo que se aproba o texto refundido da Lei xeral de dereitos das persoas con discapacidade e da súa inclusión social: consideración de persoa con discapacidade e dereitos. A normativa reguladora do procedemento para o recoñecemento, declaración e cualificación do grao de discapacidade.89. Carta europea das linguas rexionais ou minoritarias do 5 de novembro de 1992, BOE n.º 22, do 15 de setembro de 2011.90. Plan xeral de normalización da lingua galega, aprobado por unanimidade do Parlamento de Galicia o día 21 de setembro de 2004. ANEXO II MODELO DE INSTANCIA D./Dna. ………………….……………………………., con DNI /NIE número …….…. e domicilio a efectos de notificacións e comunicación en …………………………………….… C. P. …….…, localidade …………….…., Teléf. …….…………… Dirección electrónica habilitada:. (indicar so no caso de que desexe que as notificacións lle sexan practicadas de xeito telemático). EXPÓN: 1.º).–Que ten coñecemento da convocatoria publicada para a creación dunha bolsa de traballo para nomeamentos de funcionarios interinos-___________________________ segundo as bases publicadas no BOP de data._____________________ 2.º).–Que estou en posesión de todos e cada un dos requisitos esixidos na base 5.ª de selección para participar no presente proceso selectivo e no caso de obter a praza comprométome a prestar xuramento ou promesa de conformidade co RD 70/1979.3.º) Que coñezo e acato incondicionalmente as bases que rexen o presente proceso selectivo.4.º) Que estou en posesión da seguinte titulación ou en condicións de obtela á data de remate de presentación desolicitudes do presente proceso selectivo (marcar o que proceda)  Celga 5 Polo exposto, SOLICITO: Ser admitido/a ao correspondente proceso selectivo, achegando estes efectos a seguinte documentación: DOCUMENTACIÓN QUE SE ACHEGA  Copia do DNI Titulación requisito participación  Certificado CELGA nivel 5 ………………………………………. …………………………………….  Pola presente autorizo coa miña sinatura a cesión dos datos contidos na presente instancia e na documentación que se acompaña ao Concello de Arzúa a fin de que ese Concello poida utilizados para todos os trámites relacionados directa ou indirectamente co presente proceso de selección, así como a xestión administrativa do mesmo. Igualmente autorizo ao Concello de Arzúa á conservación dos datos facilitados mentres non se solicite a supresión dos mesmos e en todo caso durante o tempo necesario para dar cumprimento ás obrigas administrativas derivadas do presente proceso de selección. Lugar e data Asdo.:. SR. ALCALDE DO CONCELLO DE ARZÚA En Arzúa, 14 de abril de 2021. O alcalde-presidente Asdo.: José Luis García López